**Institution of Eminence -ohjelma** (vaihtoehtoisesti **Institute of Eminence**, lyhennys **IoE**; vapaa suom. "maineikas instituutti", "(tasoltaan) ylhäinen korkeakoulu") on Intiassa vuosina 2016-2017 julkistettu kehitys- ja tukiohjelma maan parhaimmistoon kuuluvien yliopistojen ja korkeakoulujen kansainvälistymisen edistämiseksi. Ohjelman tavoitteena on tukea kahdenkymmenen intialaisten korkeakoulun opetuksen ja tutkimustyön kehittymistä tasoltaan maailmanluokkaan. IoE-ohjelman käynnisti Intian opetusministeriön UGC-komissio (University Grants Commission). Tämä komissio valvoo ja ohjaa ylemmän opetuksen tasoa Intiassa sekä jakaa korkeakouluille julkista rahoitusta. Maaliskuussa 2022 Intiassa oli UGC:n mukaan yhteensä 1 027 yliopistoa.

IoE-ohjelma on rajattu kymmeneen julkiseen ja kymmenen yksityiseen intialaiseen yliopistoon tai korkeakouluun. Ohjelmaan hyväksyttäville korkeakouluille julkistettiin 2017 tiukat kriteerit. Toukokuussa 2018 raportoitiin alkuvaikeuksista löytää 20 ehtoihin sopivaa intialaista korkeakoulua. Heinäkuussa 2018 valittiin ensimmäiset kuusi korkeakoulua IoE-tukiohjelmaan 114 hakijakorkeakoulun joukosta. Joulukuussa 2018 viestittiin 19 uudesta yliopistosta tai korkeakoulusta, jotka asetettiin ehdolle IoE-ohjelmaan. Alustava loppujen 20 IoE-instituutin valinta julkistettiin kesällä 2019. Kriteeristöjen tulkintaa sekä ohjeistusta korkeakouluille myös muokattiin. Alkuvuonna 2020 IoE-yliopistoja kehotettiin esimerkiksi houkuttelemaan Nobel-palkittuja tieteentekijöitä, akateemikkoja ja ulkomaisten yliopistojen professoreja vierailijoiksi IoE-yliopistojensa kansainvälisen tason kohottamiseksi.

IoE-ohjelman tavoitteita ja etuja korkeakouluille; ohjelman arviointia
----------------------------------------------------------------------

Tukiohjelmaan valituille yliopistoille taataan autonominen asema (vapautus hallituksen ja osavaltion lisäsäätelyltä, vapaus päättää monista asioistaan) sekä julkisille IoE-instituuteille 500 crore Intian rupian lisärahoitus seuraavan parin vuoden aikana. Enimmillään julkiset yliopistot voivat saada ohjelmassa 1 000 croren Intian rupian (noin 121 miljoonan euron) rahoituksen viisivuotiskaudelle, mutta yksityisille instituuteille ei julkista rahaa ole luvassa. IoE-instituutteja valittaessa erääksi kriteeriksi mainittiin hakijan kuuluminen vuoden 2020 Quacquarelli Seymonds (QS) -yliopistorankingissa tuhannen joukkoon maailmassa.

Yleisesti Intian korkeakoulut eivät ole saaneet toimia autonomisesti, ja ovat olleet alttiina osavaltiotason ja koko Intiaa koskevalle poliittiselle säätelylle. 

Intian opetusministeriö myönsi kullekin ohjelmaan valituille korkeakoululle mahdollisuuden avata enintään kolme kampusta ulkomaille.

Ohjelman tavoitteena on, että IoE-yliopistot pääsisivät seuraavan viiden (tai kymmenen) vuoden aikana maailman sadan (toisten lähteiden mukaan 200:n tai 500:n) huippuyliopiston joukkoon, jossa tulkinta tehdään esimerkiksi jonkin seuraavan yliopistorankingin mukaan: Academic Ranking of World Universities (ARWU), Times Higher Education (THE) tai Quacquarelli Seymonds (QS) World Rankings. Vuonna 2020 Intian opetusministeriö totesi, että THE- ja QS-yliopistorankingit tulisivat kuulumaan IoE-kriteerien seurantaan. Nämä ovat brittiläistaustaisia yliopistovertailuja, kun ARWU on puolestaan taustaltaan kiinalainen yliopistojen vertailutapa.

IoE-ohjelman korkeakoulut
-------------------------

Intian opetusministeriön mukaan tammikuussa 2021 Intiassa oli yhteenä 11 IoE-korkeakoulua. Näistä kahdeksan oli julkista ja kolme yksityistä yliopistoa tai korkeakoulua. Maaliskuussa 2021 yksi yksityinen yliopisto hyväksyttiin ohjelmaan. Lisäksi jo kesällä 2019 on ehdollisesti valittu kaksi muuta julkista ja kuusi yksityistä korkeakoulua, joilta puuttui vielä alkuvuodesta 2021 lopullinen hyväksyminen IoE-ehtojen täyttymisestä.

### Julkiset IoE-korkeakoulut

| Nimi  | Osavaltio  | Kaupunki  | Perustettu | QS World Univ.-ranking(2022) | Intian kansallinenNIRF-ranking2022 (2021) | Lisätietoja/Kotisivu |
| --- | --- | --- | --- | --- | --- | --- |
| Intian tiedeinstituutti | Karnataka | Bengaluru | 1909 | 186 | 2 (2) | iisc.ac.in |
| IIT Delhi | Delhi | New Delhi | 1961 | 185 | 4 (4) | home.iitd.ac.in |
| IIT Bombay | Maharashtra | Mumbai | 1958 | 177 | 3 (3) | www.iitb.ac.in |
| IIT Madras | Tamil Nadu | Chennai | 1959 | 255 | 1 (1) | www.iitm.ac.in |
| IIT Kharagpur | Länsi-Bengali | Kharagpur | 1951 | 280 | 6 (6) | www.iitkgp.ac.in |
| Delhin yliopisto | Delhi | Delhi | 1922 | 501-510 | 23 (19) | www.du.ac.in |
| Varanasin hinduyliopisto | Uttar Pradesh | Varanasi | 1916 | 1001-1200 | 11 (10) | bhu.ac.in |
| Hyderabadin yliopisto | Telangana | Hyderabad | 1974 | 651-700 | 20 (17) | uohyd.ac.in |

Ehdollisesti IoE-ohjelmaan valittiin vuonna 2019 vielä kaksi osavaltion ylläpitämää yliopistoa: Anna-yliopisto (Tamil Nadu, Chennai, perustettu 1978; www.annauniv.edu/nwsnew/) ja Jadavpurin yliopisto (Länsi-Bengali, Kalkutta, perustettu 1955; www.jaduniv.edu.in).

### Yksityiset IoE-korkeakoulut

(Suomennokset alustavia.)  


| Nimi  | Osavaltio  | Kaupunki  | Perustettu | QS World Univ.-ranking2023 (2022) | Intian kansallinenNIRF-ranking 2022 (2021) | Lisätietoja/Kotisivu |
| --- | --- | --- | --- | --- | --- | --- |
| Birlan teknologia- ja tiedekorkeakoulu | Rajasthan | Pilani | 1964 | 1001-1200 (1001-1200) | 32 (29) | www.bits-pilani.ac.in(en:Deemed university) |
| Manipal Academy of Higher Education | Karnataka | Manipal | 1953 | 751-800 (751-800) | 17 (15) | manipal.edu/mu.html(en:Deemed university) |
| O. P. Jindalin globaaliyliopisto | Haryana | Sonipat | 2009 | 651-700 (701-750) | - | jgu.edu.in (en:Deemed university) |
| Shiv Nadarin yliopisto | Uttar Pradesh | Dadri (Greater Noida) | 2011 | - (ei listan 1433 yliopiston joukossa) | 94 (84) | www.snu.edu.in  |

Lisäksi neljä vakiintunutta yksityistä korkeakoulua (deemed university) oli hyväksytty alustavasti IoE-ohjelmaan perusteellisen aikomushakemuksen (Letter of Intent) pohjalta. Hieman yllättävästi ohjelmaan valittiin 2019 alustavasti myös kaksi tuolloin perustamista odottanutta korkeakoulua (greenleaf), joiden kummankin hakemuksen takaajana tosin oli hyvin varakas, Intian suurimpien yritysryppäisiin kytkeytyvä säätiö. Näistä kahdesta esimerkiksi Jio-instituutti (Maharashtra), rahoittajinaan Reliance Foundation ja Reliance Industries, ilmoitti aloittavansa opetustoiminnan loppukesällä 2022 järjestämällä vuoden kestoisen alemman korkeakouluopintojen jälkeisen opetusvuoden kahdesta aihepiiristä paljolti yhdysvaltalaisista yliopistoista palkattujen vierailevien opettajien voimin. Ehdollisesti valituille korkeakouluille määriteltiin selkeät vaatimukset kolmelle tulevalle vuodelle siitä, mitä toimenpiteitä niiden tulisi tehdä ja miten korkeakoulun tulisi kehittyä, jotta ne voisivat läpäistä myöhemmän arvion, tulla valituksi ja saada IoE-instituuteille luvattuja vapauksia ja etuuksia.

Katso myös
----------

* Kiinan Double First Class -ohjelma

Lähteet
-------

1. 1 2 3  Piyush Bhusari: University Grants Commission to set up World Class Institutes of Eminence *Times of India, indiatimes.com*.  15.9.2017. Viitattu 9.4.2022. (englanniksi)
2. 1 2 3 4  About Institutions of Eminence *Institutions of Eminence -ohjelman sivusto, ioe.ugc.ac.in*. University Grants Commission (UGC), ugc.ac.in. Viitattu 9.4.2022. (englanniksi)
3. ↑  Mandate University Grants Commission (UGC), ugc.ac.in. Viitattu 9.4.2022. (englanniksi)
4. ↑  University Grants Commission: Total No. of Universities in the Country as on 04.03.2022 (State Universities 444, Deemed to be Universities 126, Central Universities 54, Private Universities 403; Total 1027)  4.3.2022. University Grants Commission (UGC), ugc.ac.in. Viitattu 9.4.2022. (englanniksi)
5. ↑  UGC (Declaration of Government Educational Institutions as Institutions of Eminence, Guidelines 2017) (pdf) *Institutions of Eminence -ohjelman sivusto, ioe.ugc.ac.in*. University Grants Commission (UGC), ugc.ac.in. Viitattu 9.4.2022. (englanniksi)
6. ↑  Anubhuti Vishnoi: Committee struggles to find 20 institutes of eminence *Economic Times, indiatimes.com*.  22.5.2018. Viitattu 9.4.2022. (englanniksi)
7. ↑  Government declares 6 educational ‘Institutions of Eminence’ ; 3 Institutions from Public Sector and 3 from Private Sector shortlisted  9.7.2018. Ministy of Education, gov.in. Viitattu 9.4.2022. (englanniksi)
8. ↑  Anubhuti Vishnoi: Govt announces 19 new Institutes of Eminence, takes total status holders to 30 *Economic Times, indiatimes.com*.  8.12.2018. Viitattu 9.4.2022. (englanniksi)
9. 1 2 3 4  Kunju S. Shihabudeen: HRD Releases List Of 20 'Institutions Of Eminence' *ndtv.com*.  2.8.2019. Viitattu 9.4.2022. (englanniksi)
10. ↑  P. Kumaran: Institutes of Eminence must obey new rules *Bangalore Mirrow, indiatimes.com*.  26.2.2020. Viitattu 9.4.2022. (englanniksi)
11. 1 2  Furqan Qamar: Essentials for Excellence in Higher Education (pdf) *Journal of Educational Planning and Administration, XXXIII (2): 85-103*.  April 2019. Viitattu 9.4.2022. (englanniksi)
12. 1 2 3  Umamaheswara Rao: AU loses ‘eminence’ race, and Rs 1,000 crore UGC grant *Times of India, indiatimes.com*.  4.8.2019. Viitattu 9.4.2022. (englanniksi)
13. ↑  Prashant K. Nanda: Institutions of Eminence get approval to open foreign campuses *livemint.com*.  9.1.2021. Viitattu 9.4.2022. (englanniksi)
14. ↑  PTI: Process of IoE to be mapped with indicators of THE, QS rankings: Education minister *The Indian Express, indianexpress.com*.  27.10.2020. Viitattu 9.4.2022. (englanniksi)
15. ↑  Institute of Eminence  18.1.2021 (päivitetty). Ministry of Education (of India), education.gov.in. Viitattu 9.4.2022. (englanniksi)
16. 1 2  Becomes India’s Youngest Declared ‘Institution of Eminence’ *businesswire.com*.  17.3.2021. Viitattu 9.4.2022. (englanniksi)
17. 1 2 3  List of IOEs with date of notiofication University Grants Commission (UGC), ugc.ac.in. Viitattu 14.4.2023. (englanniksi)
18. 1 2 3 4 5 6 7 8  India rankings 2021, Overall (Intian kansallinen yliopistoranking 2022) National Institutional Ranking Framework (NIRF), Ministry of Human Resource Development, Government of India; nirfindia.org. Viitattu 9.4.2022. (englanniksi)
19. 1 2  QS World University Rankings 2022 QS Quacquarelli Symonds Limited. Viitattu 9.4.2022. (englanniksi)
20. 1 2  India rankings 2021, Overall (Intian kansallinen yliopistoranking 2021) National Institutional Ranking Framework (NIRF), Ministry of Human Resource Development, Government of India; nirfindia.org. Viitattu 14.4.2023. (englanniksi)
21. ↑  Jio Institute to start classes on AI, digital media from July 21 *businesstoday.in*.  20.6.2022. Viitattu 26.7.2022. (englanniksi)
22. ↑  Faculty Jio Institute, jioinstitute.edu.in. Viitattu 26.7.2022. (englanniksi)
23. ↑  Liz Mathew: Eminence tag: Rs 1,000 crore govt grant only for IITs, IISc, says Prakash Javadekar *indianexpress.com*.  31.7.2018. Viitattu 9.4.2022. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Institutes of Eminence